संचार एवं सूचना प्रौद्योगिकी मंत्रालय
डीओटी अधिकारियों की टीम ने एम2एम सेवा प्रदाताओं के कार्यालयों का दौरा किया और उनके विकसित एम2एम/आईओटी प्रौद्योगिकी समाधान/प्रस्तावों का अवलोकन किया
दूरसंचार विभाग , संचार मंत्रालय ने हाल ही में एम2एम सेवा प्रदाताओं और डब्ल्यूपीएएन/डब्ल्यूएलएएन कनेक्टिविटी प्रदाताओं के पंजीकरण के लिए दिशा-निर्देश जारी किए हैं और ईज ऑफ डूइंग बिजनेस में सहायता के लिए डीओटी के सरल संचार पोर्टल पर एक सरल ऑनलाइन पंजीकरण प्रक्रिया के माध्यम से एम2एम सेवा प्रदाताओं को ऑन-बोर्ड करने की प्रक्रिया शुरू की है। इसमें न्यूनतम दस्तावेज/विवरण और रुपये 5000/ मात्र आवेदन प्रसंस्करण शुल्क लगेगा।
एम2एम/आईओटी क्षेत्र में व्यापक प्रसार और नवाचार की सुविधा के लिए डीओटी मुख्यालय, टीईसी और सीडीओटी के अधिकारियों की एक टीम ने मेसर्स सेंसराइस स्मार्ट सॉल्यूशंस प्राइवेट लिमिटेड और मेसर्स एरिस कम्युनिकेशंस इंडिया प्राइवेट लिमिटेड द्वारा विकसित और सेवा में लगाए गए एम2एम/आईओटी प्रौद्योगिकी समाधान/प्रस्तावों को देखने समझने के लिए उपरोक्त एम2एम सेवा प्रदाताओं के कार्यालयों का 06.07.2022 को दौरा किया। इन सेवा प्रदाताओं कंपनियों ने दिखाया कि कैसे अभिनव एम2एम समाधानों की वजह से i) आपातकालीन प्रतिक्रिया समय में कमी, ii) संचालन की लागत में कमी, iii) परिसंपत्तियों की बेहतर दृश्यता और ट्रैकिंग, iv) अंतिम उपयोगकर्ता के लिए दक्षता में वृद्धि और v) सेवा की गुणवत्ता  में सुधार आया है। डीओटी टीम ने एम2एम सेवा प्रदाताओं के साथ उनके द्वारा दी जा रही सेवाओं, आगे के रास्ते और एम2एम/आईओटी परितंत्र के लिए भावी चुनौतियों और अवसरों के बारे में विस्तार से चर्चा की।
इसके अलावा, दूरसंचार विभाग ने खुशी जाहिर करते हुए बताया कि अब तक तैंतीस  संस्थाओं ने पंजीकरण करा लिया है। इस पंजीकरण से टीएसपी के साथ कनेक्टिविटी, केवाईसी, एम2एम सेवा प्रदाताओं का पता लगाने और एन्क्रिप्शन जैसी चिंताओं को दूर करने में मदद मिलेगी। एम2एम सेवा प्रदाता जो टीएसपी से दूरसंचार संसाधन प्राप्त कर रहे हैं, और अभी तक डीओटी के साथ पंजीकृत नहीं हैं, उनसे अनुरोध है कि वे डीओटी के सरल संचार पोर्टल https://www.saralsanchar.gov.in के माध्यम से अपना पंजीकरण कराएं।
पंजीकृत संस्थाओं की सूची  नीचे दी गई है-
- एम2एम साइबरनेटिक्स प्राइवेट लिमिटेड
- ट्रैकसिंक टेक्नोलॉजीज प्राइवेट लिमिटेड
- क्लाउड7 टेक्नोलॉजीज प्राइवेट लिमिटेड
- क्ले टेक्नोलॉजीज एलएलपी
- जियो थिंग्स लिमिटेड
- एयरलिंक सॉफ्टवेयर प्राइवेट लिमिटेड
- आरवी ट्रेड सॉल्यूशन एलएलपी
- एक्सेसप्वाइंट टेक्नोलॉजीज प्राइवेट लिमिटेड
- कंटेन टेक्नोलॉजीज लिमिटेड
- वोल्टी आईओटी सॉल्यूशंस प्राइवेट लिमिटेड
- कंटेन टेक्नोलॉजीज लिमिटेड
- एनटीटी इंडिया प्राइवेट लिमिटेड
- ग्लोबल विसाहन टेक्नोलॉजीज प्राइवेट लिमिटेड
- टैसिस इंडिया प्राइवेट लिमिटेड
- कैवेलियर वायरलेस प्राइवेट लिमिटेड
- एट्रान्स सॉल्यूशंस प्राइवेट लिमिटेड
- स्मॉल एक्ट्स टेक्नोलॉजीज प्राइवेट लिमिटेड
- नेट टेक सर्विसेज इंडिया प्राइवेट लिमिटेड
- कैप्ट्यून मीडिया इंडिया प्राइवेट लिमिटेड
- ऑरमैट टेक्नोलॉजीज प्राइवेट लिमिटेड
- एरिस कम्युनिकेशंस इंडिया प्राइवेट लिमिटेड
- सैटवे इन्फोसिस्टम्स प्राइवेट लिमिटेड
- श्रोति टेलीकॉम प्राइवेट लिमिटेड
- वोडाफोन आइडिया टेक्नोलॉजी सॉल्यूशन लिमिटेड
- ट्रांसाइट सिस्टम्स प्राइवेट लिमिटेड
- सिंक्स कंसल्टेंसी प्राइवेट लिमिटेड
- एम्यूरॉन टेक्नोलॉजीज प्राइवेट लिमिटेड
- ज़ेनोवेक्स टेक्नोलॉजीज प्राइवेट लिमिटेड
- सेंसराइस स्मार्ट सॉल्यूशंस प्राइवेट लिमिटेड
- श्री मित्रा आईटी सॉल्यूशंस एलएलपी
- आरयूएचएम इनोवेशन प्राइवेट लिमिटेड
- नोवायर टेक्नोलॉजीज प्राइवेट लिमिटेड
- रिनवेंट इंडस्ट्रीज प्राइवेट लिमिटेड